EkBass/fiwiki-20250220-pages-articles huggingface dataset:
Mike Coughlan

Mike Coughlan (s. 17. helmikuuta 1959) on brittiläinen autonsuunnittelija. Coughlan palkattiin konkurssiin tehneeltä Arrowsilta kauden 2002 aikana Mclarenille, jossa toimi Formula 1 -tallin pääsuunnittelijana vuodet 2002—2007. Coughlania epäiltiin kauden aikana vakoiluskandaalista, minkä seurauksena hänet erotettiin lopullisesti tallista vuonna 2008. Hän siirtyi kesäkuussa 2011 Williamsin tekniseksi johtaksi, jossa hän toimi heinäkuuhun 2013 saakka. Marraskuusta 2013 lähtien hän toiminut Richard Childress Racingin NASCAR -tallin teknisenä johtana. Coughlan opiskeli Brunelin yliopistossa konetekniikkaa, josta valmistui vuonna 1981. ==Lähteet== Luokka:Formula 1 -tallien työntekijät Luokka:Vuonna 1959 syntyneet Luokka:Brittiläiset henkilöt Luokka:Autonsuunnittelijat Luokka:Elävät henkilöt
Janis Befus

Janis Sergejevitš Befus (, s. 17. tammikuuta 1992, Nerehta, Kostroman alue) on venäläinen keskikenttää pelaava jääpalloilija, joka aloitti uransa Borovitšissa ja on kaudesta 2010 alkaen edustanut Venäjän Superliigajoukkueita – Moskovan Dynamoa kaikkiaan viisi kautta sekä kauden Abakanin Sajany- Hakasijaa ja kauden Arkangelin Vodnikia. Moskovan Dynamon riveissä hän on saavuttanut Venäjän mestaruuden ja hopeasijan. Syksystä 2013 alkaen Befus on edustanut Venäjän maajoukkuetta ja saavuttanut kaksi MM:tta ja yhden hopean. Hänen veljensä Artur Befus on myös jääpalloilija, ja on pelannut kaksoiskansalaisuutensa perusteella Latvian maajoukkueessa. ==Saavutukset== Seurajoukkueissa * 1 Venäjän mestaruus 2012 Moskovan Dynamon riveissä, * 1 Venäjän mestaruushopeaa 2011 Moskovan Dynamon riveissä, Maajoukkueessa * maailmanmestari 2014 ja 2016, * MM-hopeaa 2017. ==Lähteet== * Janis Befus Bandysidan-tietokannassa * Janis Befus rusbandy.ru-tietokannassa * Janis Befus Moskovan Dynamon sivulla === Viitteet === Luokka:Venäläiset jääpalloilijat Luokka:Vuonna 1992 syntyneet Luokka:Elävät henkilöt
Voronežavia

Voronežavia (; IATA: ZT, ICAO: VRN) oli venäläinen lentoyhtiö. Vuonna 1999 perustettu yhtiö oli yksi Keski-Venäjän suurimmista. Se lensi reitti- ja tilauslentoja kotikentältään Voronežin lentoasemalta Venäjän keski-, länsi- ja eteläosiin. Lisäksi se lensi muun muassa maatalous- ja kartoituslentoja, joihin se käytti tarkoitukseen suunniteltuja Tu-134SH-koneita. Voronežavia muodostettiin ennen Neuvostoliiton hajoamista Aeroflotiin kuuluneesta 243. lentueesta. Se ajautui talousvaikeuksiin Venäjän vuoden 1998 pankkikriisin aikana ja joutui myymään pois ylimääräisiä koneita ja vuokraamaan osan laivastostaan muille lentoyhtiöille. Viimeinen isku yhtiölle tuli 24. tammikuuta 2003, kun viimeinen jäljellä ollut Tu-143SH ajautui ulos kiitotieltä. Onnettomuuden seurauksena yhtiön toimilupa peruttiin 30. marraskuuta 2003. == Laivasto == Toimintansa aikana Voronežavia käytti seuraavia 58 lentokonetta. * 1 Antonov An-2P * 28 Antonov An-2R * 4 Antonov An-2TP * 1 Antonov An-24B * 7 Antonov An-24RV * 2 Jakovlev Jak-42D * 5 Tupolev Tu-134A-3 * 2 Tupolev Tu-134AK * 6 Tupolev Tu-134SH == Onnettomuudet == * 23. huhtikuuta 1996: Lentoonlähtöä yrittänyt An-2R nousi vain muutaman metrin korkeudelle ennen kuin törmäsi tuulen kääntyessä puihin. Molemmat kyydissä olleet selvisivät hengissä. * 24. kesäkuuta 2004: Tu-134SH:n sivuperäsimen hallintalaitteissa oli ongelmia huollon jälkeen. Lentoonlähdön aikana kone alkoi ajautua vasemmalle, eikä miehistö saanut korjattua sitä peräsimellä. Kapteeni otti 150 kilometrin tuntinopeudessa käyttöön nokkapyöräohjauksen, mutta yksi nokkatelineen renkaista puhkesi. Lentoonlähtö keskeytettiin 250 kilometrin tuntinopeudessa eikä spoilereita tai hätäjarruja käytetty. Kone pysähtyi vasta lähes 600 metriä kiitotien loppumisen jälkeen ja sen nokkateline romahti. Kaikki 11 koneessa ollutta selvisivät hengissä. == Lähteet == == Aiheesta muualla == Luokka:Entiset venäläiset lentoyhtiöt Luokka:Entiset Aeroflotin jaostot
Belgradin raitiotieliikenne

Belgradin raitioliikenne on yksi Belgradin julkisen liikenteen muodoista. == Historia == Raitiotieliikennöinti aloitettiin Belgradissa vuonna 1892, jolloin hevosraitiotie aloitti toimintansa. Kaksi vuotta myöhemmin ensimmäinen sähköinen raitiotielinja avattiin ja vuoteen 1905 mennessä koko linjasto oli sähköistetty. Kaupungin raitiotielinjastoa laajennettiin ahkerasti ja vuonna 1912 Belgradin rataverkko oli laajennettu käsittämään kahdeksan linjaa, joilla tehtiin vuoden aikana 7,5 miljoonaa matkaa. Ensimmäinen maailmansota vaurioitti pahoin kaupungin sähkölaitosta ja raitiotieverkkoa. Kaupungin vapauttamisen jälkeen vuonna 1919 Belgradin kaupunki otti raitiotien haltuunsa ja vuoteen 1932 mennessä verkosto oli jälleenrakennettu. Tuolloin linjasto oli pituudeltaan 65,5 kilometriä ja koostui kolmestatoista linjasta. Linjasto sekä kalusto vaurioituivat myös toisessa maailmansodassa. Esimerkiksi vuoden 1941 pommituksessa tuhoutui 38 vaunua. Lisäksi maailmansodan aikana linjojen määrä väheni. 1980-luvulla linjastoa laajennettiin Novi Belgradiin asti. Vuodesta 1990 lähtien raitiovaunuja liikennöi kaupungin perustama GSP Beograd. Matkustajamääriltään aika oli myös kaupungin julkisessa liikenteessä historian suosituinta aikaa. Jugoslavian hajoamisen ja maahan kohdistuneiden sanktioiden myötä raitiotieinfastruktuuria ei kuitenkaan pystyttyä kehittämään ennen 1990-luvun loppupuoliskoa. Taloudelliset ongelmat näkyivät vielä 2000-luvun alussakin, jolloin kalusto oli pahoin vanhentunutta. Euroopan investointipankilta saamilla avustuksilla rataverkkoa pystyttiin uusimaan kattavasti vuosien 2005–2010 aikana. Lisäksi raitiovaunukantaa uusittiin solmimalla toimitusopimus kolmestakymmenestä CAF Urbos-mallisesta raitiovaunusta vuonna 2009. == Kalusto == Alla olevassa taulukossa on Belgradin raitioliikenteessä (linjaliikenteessä) tällä hetkellä käytettävät raitiovaunutyypit. Vaunutyyppi Käytössä Olemassa Tatra KT4YU 79 85 Düwag GT6 38 46 B4 FFA/SWP 33 40 Tatra KT4YU-M 28 29 CAF Urbos 3 21 30 Tatra KT4M-YUB 18 19 Be 4/6 SWS/BBC 12 13 B3 BVB/SLM 1 1 == Lähteet == == Aiheesta muualla == *Virallinen kotisivu Raitiotieliikenne Luokka:Serbian raitiotieliikenne
Kala namak

Kala namak tai musta suola on erityisesti intialaisessa keittiössä ja ayurvedisessa ruoanlaitossa käytetty kivisuolavalmiste. Kala namakin valmistuksessa käytettävä suola louhitaan Himalajan vuoristosta tai tuodaan Intiaan Pakistanista. Nimityksestä musta suola huolimatta kala namak on väriltään tummanvioletinruskeaa tai aivan hienoksi jauhettuna jopa vaaleanpunaista. ==Historia== Kala namakin löysi Maharishi Charak 300-luvulla eaa.. Sen historia kuitenkin ulottunee vieläkin kauemmas, sillä se mainitaan jo Veda-kirjojen hymneissä. ==Valmistusprosessi== Aluksi suola maustetaan ja suljetaan tölkkeihin puuhiilen kanssa, minkä jälkeen sitä kuumennetaan vuorokauden ajan korkeassa lämpötilassa. Kuumennuksen jälkeen sen annetaan ikääntyä. Käsittelyn seurauksena on kala namakin voimakas rikin tuoksu, jonka kuvaillaan muistuttavan myös kananmunan tuoksua. Myös suolan rautapitoisuus kasvaa valmistusprosessin myötä. ==Käyttö== ===Ruoanlaitossa=== Intialaisessa keittiössä kala namakia on käytetty perinteisesti esimerkiksi chaateissa, jal- jeerassa ja naan-leivän päällä. Lisäksi sitä saatetaan käyttää myös länsimaisten herkkujen, kuten popcornin, focaccian ja bageleiden, kanssa. Lännessä kala namak on kuitenkin melko tuntematon, joskin vegaanit usein käyttävät sitä ruoanlaitossa kananmunan maun jäljittelemiseksi. ===Muu käyttö=== Kala namakia käytetään joskus hengellisissä rituaaleissa. Ayurvedassa parantajat väittävät sillä olevan myös lääkinnällistä potentiaalia. He käyttävät kala namakia muun muassa suoliston rauhoittamiseen, ruokahalun lisäämiseen, painonhallintaan, apuna hysteriaan ja hampaidenhoidossa. ==Lähteet== Luokka:Mausteet Luokka:Pakistanilainen keittiö Luokka:Intialainen keittiö
Svenne Olsson

Svenne Olsson (s. 5. heinäkuuta 1972) on entinen ruotsalainen jääpalloilija, nykyinen jääpallovalmentaja. Valmentajan uransa Olsson aloitti vuonna 2008 Vetlanda BK:ssa, jota hän valmensi seuraavat kaksi kautta. Kesällä 2013 hän otti hoitaakseen Brobergin urheilujohtajuuden ja päävalmentajuuden. Samanaikaisesti Olssonista tuli Jonas Claessonin aisapariksi Ruotsin maajoukkueen valmennukseen. Kesällä 2015 Olsson aloitti Ruotsin jääpallomaajoukkueen valmentajana. ==Saavutukset== Maajoukkueessa Päävalmentajana: * 1 MM-kulta: 2017 * 2 MM-hopeaa: 2018 ja 2019 * 1 MM- pronssi: 2016 == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Ruotsalaiset jääpallovalmentajat Luokka:Vuonna 1972 syntyneet Luokka:Elävät henkilöt
Naisten oikeuksien puolustus

Naisten oikeuksien puolustus (alkuperäisteos A Vindication of the Rights of Woman) on 1700-luvun englantilaisen protofeministi Mary Wollstonecraftin kirjoittama teos ja yksi varhaisimpia feministisen filosofian teoksia. Siinä Wollstonecraft vastaa niille 1700-luvun koulutuksen ja politiikan teoreetikoille, jotka eivät uskoneet, että naisten pitäisi saada koulutusta. Hänen mukaansa naisilla tulisi olla koulutus, joka on vastaavansuuruinen suhteessa heidän asemaansa yhteiskunnassa, ja että naiset ovat olennaisia kansakunnalle, koska he kouluttavat sen lapsia ja jotta he voisivat olla ”kumppaneita” miehilleen ennemmin kuin pelkkiä vaimoja; sen sijaan, että hän olisi pitänyt naisia yhteiskunnan koristuksina tai omaisuutena, josta käydään vaihtokauppaa avioliiton solmimisessa, Wollstonecraftin mukaan he ovat ihmisolentoja, jotka ansaitsevat samat perusoikeudet kuin miehetkin. Wollstonecraft sai kimmokkeen kirjoittaa Naisten oikeuksien puolustuksen luettuaan Charles Maurice de Talleyrandin raportin Ranskan kansalliskokoukselle vuodelta 1791. Wollstonecraft kirjoitti teoksensa kiireessä vastatakseen suoraan käynnissä oleviin tapahtumiin; hän pyrki kirjoittamaan harkitumman toisen painoksen, mutta kuoli ennen kuin sai sen valmiiksi Vaikka Wollstonecraft vaatiikin tasa-arvoisuutta sukupuolten välille tietyillä elämänalueilla kuten moraalin alalla, hän ei yksiselitteisesti ilmaise, että miehet ja naiset olisivat tasa-arvoisia. Hänen monitulkintaiset väitteensä koskien sukupuolten tasa-arvoa ovat siksi tehneet vaikeaksi luokitella Wollstonecraftia moderniksi feministiksi, erityisestikin kun sana ja käsite eivät olleet hänen käytettävissään. Vaikka yleisesti nykyisin oletetaan, että Naisten oikeuksien puolustus otettiin vastaan kielteisesti, tämä on nykyajan väärinkäsitys, joka perustuu uskomukselle, että Wollstonecraft oli yhtä parjattu hänen elämänsä aikana kuin hän tuli William Godwinin Memoirs of the Author of A Vindication of the Rights of Woman -kirjan (1798) julkaisun jälkeen. Naisten oikeuksien puolustus varsinaisesti otettiin vastaan hyvin, kun se julkaistiin ensin vuonna 1792 Luokka:1700-luvun kirjat Luokka:Kirjat feminismistä
Rishi

Rishi on hindulaisessa mytologiassa nimitys jumalallista syntyperää olevalle runoilijalle, selvänäkijälle tai tietäjälle. Hindujen mukaan rishit ovat kokeneet, kuulleet tai saaneet ilmestyksinä Veda-kirjoitukset. Heitä kuvaillaan myös Brahman pojiksi ja pyhiksi miehiksi. Nykyisin rishillä viitataan myös hindulaisuuden ihanteet saavuttaneeseen yksilöön, jonka nykyvastineena voi pitää gurua. Rishi on myös miehen etunimi Intiassa ja Nepalissa. ==Lähteet== Luokka:Hindumytologia Luokka:Hindulainen usko ja oppi
Gizan kuvernementti

Gizan kuvernementti () on yksi Egyptin kuvernementeista. Alueen pinta-ala on 13 184,0 km² ja väkiluku 7 585 115 (2015). Kuvernementin hallinnollinen keskus on Giza. ==Lähteet== ==Aiheesta muualla== Luokka:Egyptin kuvernementit
Al-Minufiyya

Al-Minufiyya () on yksi Egyptin kuvernementeista. Alueen pinta-ala on 2 499,0 km² ja väkiluku 3 941 293 (2015). Kuvernementin hallinnollinen keskus on Shibin El Kom. ==Lähteet== ==Aiheesta muualla== Luokka:Egyptin kuvernementit
Ilmari Kunnas

Alfred Ilmari Kunnas (2. kesäkuuta 1902 Joutseno – 13. joulukuuta 1957) oli suomalainen eversti. Hänen vanhempansa olivat rovasti Kustaa Alfred Kunnas ja Bernet Svensson. Hänen puolisonsa oli Lyyli Helvi Pekonen. Kunnas osallistui Vapaussotaan Karjalan Armeijakunnan 3.rykmentin riveissä. Hän paveli varusmiehenä Polkupyöräpataljoona 3:ssa ja opiskeli vuosina 1923–1925 Kadettikoulun 6. kadettikurssilla. Tämän jälkeen hän palveli nuorempana upseerina, komppanianpäällikkönä ja yleisesikuntaupseerina PPP3:ssa sekä Jääkäripataljoona 3:ssa vuosina 1925–1939. Hän suoritti jalkaväen kapteenikurssin vuonna 1938. Talvisodassa Kunnas toimi Muolaan Ryhmän esikuntapäällikkönä ja JP3:n komentajana. Välirauhan aikana hän toimi Pohjanmaan Suojeluskuntapiirin esikunnassa järjestelytoimiston päällikkönä. Jatkosodassa Kunnas toimi Kevyt osasto 3:n komentajana. Sodan jälkeen Kunnas toimi 1944 Lounais Hämeen Suojeluskuntapiirin komentajana, Hämeenlinnan sotilaspiirin esikunnan järjestelytoimiston päällikkönä 1945–1947 ja 1947–1955 sotilaspiirin päällikkönä. Vuonna 1955 hän toimi 3.Prikaatin komentajana huhtikuun 1. päivästä syyskuun puoleen väliin. Tämän jälkeen hän toimi vielä Turun pohjoisen sotilaspiirin päällikkönä vuoteen 1957. == Luottamustehtävät == * Kemi-Rovaniemen kadettipiirin varapuheenjohtaja 1940–41 * Hämeenlinnan kadettipiirin puheenjohtaja 1946–53 == Ylennykset == * Vänrikki 1925 * Luutnantti 1927 * Kapteeni 1932 * Majuri 1940 * Everstiluutnantti 1944 * Eversti 1955 == Kunniamerkit == * Suomen Vapaudenristin 4.lk ritarimerkki miekkojen kera * Suomen Vapaudenristin 3.lk ritarimerkki miekkojen kera * Suomen Vapaudenristin 2.lk ritarimerkki miekkojen kera * Suomen Valkoisen Ruusun ritarimerkki * Suojeluskuntain ansioristi * Talvisodan muistomitali * Jatkosodan muistomitali * 2.luokan Rautaristi ==Lähteet== Luokka:Suomalaiset everstit Luokka:Vuonna 1902 syntyneet Luokka:Vuonna 1957 kuolleet
Atomisuus (ohjelmointi)

Atomisuus (linearisointi) on tietotekniikassa eheystila. Atomisuus ohjelmointikielissä tarkoittaa muuttujaa tai arvoa, joka ei ole pilkottavissa. Yksittäinen numeroarvo on atominen kun taas joukko numeroita ei ole. Atomiset operaatiot eivät ole myöskään keskeytettäviä. Käsitteellä on merkitys esimerkiksi rinnakkaisuuden käsittelyssä ja operaatioiden synkronisaatiossa: kirjallisuudessa termi "atomisuus" on toisinaan rajoitettu koskemaan rekistereitä, mutta sitä voidaan laajentaa rinnakkain käsiteltäviin objekteihin. Eräät ohjelmointikielet määrittelevät atomisia tietotyyppejä ja toimintoja niiden käsittelyyn kuten C99 ja C++11 standardiversiot. Tyypillisesti tietokoneen suoritin tai väylä voi siirtää tietoa pienissä erissä, jolloin useamman tavun kattava muuttuja ei ole täysin valmis. Esimerkiksi kahden tavun kokoisessa muuttujassa ensimmäinen tavu voi olla päivitetty uudempaan ja toinen tavu on vielä sen vanha arvo. Mikäli siirron synkronointia ei ole käytetty oikein rinnakkainen säie tai toinen suoritin voi lukea virheellisen arvon kun kirjoitus on vielä kesken. Myös välimuistin rakenne voi vaikuttaa miten synkronointi tehdään jotta eri suorittimilla on yhtenäinen arvo. Esimerkki epäatomisesta toiminnosta on 64-bittisen kokonaisluvun käsittely 32-bittisellä suorittimella, joka käyttää useita konekielisiä komentoja toiminnon suorittamiseen. Suorittimissa voi olla atomisuutta tukevia käskyjä, joilla ohjelmistotason synkronointiprimitiivit kuten semaforit voidaan myös toteuttaa. Suorittimissa on arkkitehtuurista riippuen eri menetelmiä synkronisointitukeen: * test and set * compare-and- swap (CAS) * load-link / store-conditional (LL/SC) * fetch-and-add (FAA) Laitteistotason protokollat välimuistin yhtenäisyydelle voivat lisätä oman tukensa atomisuuden toteuttamiselle. Rinnakkaisohjelmoinnissa toiminnoista käytetään termejä lineaarisaatio, jakamaton, keskeyttämätön. == Edut ja haitat == Atomisien operaatioiden käyttö perinteisten poissulkemisen (mutex) ja lukituksen sijaan voi antaa merkittävän parannuksen suorituskyvylle. Tehokkaiden lukottomien ratkaisujen toteuttaminen vaatii kuitenkin merkittävää panostusta kehitykseen. == Katso myös == * Synkronointi (ohjelmointi) * ACID * Read-copy-update (RCU) == Lähteet == Luokka:Ohjelmointi
Jakaantumiskerroin

Jakautumiskerroin eli jakaantumiskerroin (P) kuvaa kemiassa ja farmasiassa aineen (kemiallisen yhdisteen, esimerkiksi lääkeaineen) jakaantumista kahden kosketuksissa olevan ja toisiinsa sekoittumattoman nesteen (yleensä vesifaasin ja orgaanisen faasin) välillä. Jakaantumiskerroin kuvaa aineen liukoisuutta ja affiniteettia kumpaankin liuottimeen. Jakautumiskerroin lasketaan aineen konsentraatioiden suhteesta kumpaankin liuottimeen. :P=\frac{C_{\rm o}}{C_{\rm v}} missä CO on aineen konsentraatio orgaanisessa (rasva) faasissa ja CV aineen konsentraatio vesifaasissa. Mitä suurempi on jakaantumiskerroin, sitä rasvaliukoisempi aine on. Orgaanisena faasina käytetään yleensä oktanolia. Tällöin jakautumiskertoimesta käytetään nimitystä oktanoli/vesi- jakautumiskerroin (Pow). Jakautumiskertoimen arvo ilmoitetaan usein logaritmiarvona (logP), koska jakautumiskertoimen vaihteluväli on suuri eri yhdisteillä (P = 0,0001 – 100 000). LogP-arvo kuvaa aineen rasvaliukoisuutta eli lipofiilisyyttä. LogP-arvolla tarkoitetaan yleensä oktanoli/vesi- jakautumiskerrointa neutraalille muodolle ja se riippuu pH:sta. Aine voi esiintyä ionimuodossa vesifaasissa riippuen vesifaasin pH:sta ja aineen pKa- arvoista. Tällöin jakaantumiseen vaikuttaa aineen ionisoitumattoman muodon lisäksi aineen ionisoitunut muoto. Jakautumiskerroin, joka ilmaisee sekä ionisoituneen että ionisoitumattoman muodon jakaantumisen, on nimeltään näennäinen jakautumiskerroin (D tai Papp). Logaritmi näennäisestä jakautumiskertoimesta (logD tai logPapp) kuvaa aineen jakautumista oktanoli/vesi-faasin kesken tietyssä pH:ssa. Vesifaasina käytetään puskuriliuosta, jonka pH on säädetty haluttuun arvoon. D = P hapoilla, kun pH < pKa ja vastaavasti emäksillä, kun pH on suurempi kuin konjugaattihapon pKa. Happojen D-arvo pienenee, kun pH > pKa ja emästen D-arvo pienenee, kun pH on pienempi kuin konjugaattihapon pKa, koska silloin veteen liukenevan ionisoituneen muodon osuus lisääntyy. Jos oletetaan, että ionisoitunut muoto ei liukene lainkaan oktanolifaasiin, hapon ja emäksen näennäiset jakautumiskertoimet (logD) voidaan laskea kaavoilla: :* \log D_\text{hapot} \cong \log P + \log\left[\frac{1}{(1+10^{\mathrm{p}H-\mathrm{p}K_a})}\right] ja :* \log D_\text{emäkset} \cong \log P + \log\left[\frac{1}{(1+10^{\mathrm{p}K_a-\mathrm{pH}})}\right] == Lähteet == Luokka:Kemialliset ominaisuudet Luokka:Toksikologia Luokka:Farmasia Luokka:Kemia
The Circle (vuoden 2017 elokuva)

The Circle on vuonna 2017 ensi-iltansa saanut yhdysvaltalainen science fiction -jännityselokuva, jonka on käsikirjoittanut ja ohjannut James Ponsoldt. Se perustuu Dave Eggersin samannimiseen romaaniin vuodelta 2013. Elokuva kertoo naisesta, joka saa työpaikan vaikutusvaltaisesta teknologiayrityksestä nimeltä The Circle. Sen pääosia esittävät Emma Watson, Tom Hanks, John Boyega, Karen Gillan, Patton Oswalt ja Bill Paxton. The Circle sai ensi-iltansa 28. huhtikuuta 2017. == Rooleissa == == Arvosteluja == Helsingin Sanomat Mikko-Pekka Heikkinen Hufvudstadsbladet Sara Ehnholm Hielm == Lähteet == Luokka:Vuoden 2017 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset jännityselokuvat
Expanse

Expanse voi tarkoittaa: *Expanse, James S. A. Coreyn kirjasarja *Expanse, James S. A. Coreyn kirjasarjaan pohjautuva televisiosarja *Expanse, kunnallishallinnoton alue keskisessä eteläisessä Saskatchewanissa, Kanadassa.
Yermolino Airlines

Yermolino Airlines (; aiemmin JeLIIP, , Ермолинское лётно-испытателное иследовательцкое предприятие, Jermolinon koelento- ja tutkimusyritys; ICAO: EFE) oli venäläinen lentoyhtiö. Vuonna 1992 perustetun yhtiön kotikenttä oli Jermolinon lentoasema lähellä Moskovaa. Se oli pääasiassa rahtilentoyhtiö, mutta operoi myös Tu-134AK-yksityiskoneita muiden yritysten puolesta. Se lopetti toimintansa vuonna 2002. == Laivasto == Toimintansa aikana Yermolino Airlines käytti seuraavia 17 lentokonetta. * 1 Antonov An-12 * 2 Antonov An-12A * 3 Antonov An-12B * 2 Antonov An-12BK * 3 Antonov An-26 * 2 Antonov An-26B * 1 Antonov An-26KPA * 1 Iljušin Il-76T * 2 Tupolev Tu-134AK == Lähteet == Luokka:Entiset venäläiset lentoyhtiöt Luokka:Rahtilentoyhtiöt
Expanse (kirjasarja)

The Expanse on scifi-kirjasarja, jonka ovat kirjoittaneet nimimerkillä James S. A. Corey kirjailijat Daniel Abraham ja Ty Franck. Sarjaan kuuluu romaaneja, novelleja ja muita tekstejä. Lisäksi kirjoittajat ovat läheisesti mukana tarinan pohjalta tehdyn Expanse-televisiosarjan tekemisessä. Sitä esitettiin kuuden kauden verran vuosina 2015–2022. Kirjasarja koostuu yhdeksästä romaanista ja novellikokoelmasta. Ensimmäinen romaani, Leviathan Wakes, julkaistiin vuonna 2011, ja sarjan päätösosa, Leviathan Falls, vuonna 2021. Abrahamin mukaan kirjoittajat ovat tienneet sarjan päättymistavan jo vuosia (maininta on vuodelta 2017). Leviathan Wakes on ollut ehdolla parhaan romaanin Hugo-palkinnolle. ==Romaanit== Sarjan yhdeksän romaania julkaistiin vuosien 2011 ja 2021 välisenä aikana. * Leviathan Wakes (2011) * Caliban's War (2012) * Abaddon's Gate (2013) * Cibola Burn (2014) * Nemesis Games (2015) * Babylon's Ashes (2016) * Persepolis Rising (2017) * Tiamat's Wrath (2019) * Leviathan Falls (2021) ==Novellit== Nimi Sijoittuminen Sivuja Julkaisu ISBN The Butcher of Anderson Station Ennen Leviathan Wakes:iä 40 2011-10-17 Gods of Risk Caliban's War:in ja Abaddon's Gate:n välissä 75 2012-09-15 Drive Ennen Leviathan Wakes:iä 7 2012-11-27"Drive" julkaistiin alun perin osana Edge of Infinity -antologiaa, toim. Jonathan Strahan. Kts. https://www.syfy.com/theexpanse/drive/prequel.php The Churn Ennen Leviathan Wakes:iä 75 2014-04-29 The Vital Abyss Abaddon's Gate:n ja Cibola Burn:in välissä 74 2015-10-15 Strange Dogs Babylon's Ashes:in ja Persepolis Rising:in välissä 64 2017-07-18 == Lähteet == *
Salvest

250px|thumb|AS Salvestin tuotantorakennus Tartossa. AS Salvest on vuonna 1993 tai 1994Salvestin historia, viitattu 8.2.2017 perustettu Tartossa sijaitseva yritys, joka valmistaa ja myy elintarvikesäilykkeitä. Tehtaan edeltäjä on 1946 perustettu Tartu Puu- ja aedviljatehas. Vuonna 1951 tehtaan nimeksi tuli Tartu Konservitehas. Nykyinen tuotantomuoto aloitettiin 1993.. AS Salvestin alue on noin 11 hehtaarin laajuinen, ja se työllistää 150–160 henkeä. == Lähteet == ==Aiheesta muualla== *AS Salvest koduleht Luokka:Virolaiset yritykset Luokka:Tartto
Lužki

Lužki () on entinen kyläryhmä Leningradin alueen Lomonosovin piirin Kaprion kunnassa Venäjällä. Siihen kuuluneet Ylä-Lužkin (ven. Verhnije Lužki), Keski- Lužkin (Srednije Lužki) ja Ala-Lužkin (Nižnije Lužki) kylät sijaitsivat Vornaisienjoen varrella noin kymmenen kilometriä Kapriosta pohjoiseen. Ylä- Lužki vainitaan myös inkeroisnimellä Ylä-Luuska. Kaprion läänin Itä-Kargalin pogostaan kuuluneet kylät mainitaan ruotsalaisten 1600-luvun alussa laatiman maakirjassa. Peter von Köppenin mukaan vuonna 1848 niissä asui 196 inkerikkoa, jotka kuuluivat Kaprion ortodoksiseen seurakuntaan. Vuonna 1862 kylissä oli 39 taloa ja 227 asukasta . Kylien talonpojat olivat 1860-luvulle saakka tilanomistajien maaorjia. Myöhemmin he kuuluivat Pietarhovin kihlakunnan Vornaisin volostin Hatapusan kyläkuntaan. Ala-Lužkiin avattiin vuonna 1908 koulu. Venäjän vallankumouksen jälkeen Lužkin kylät muodostivat aluksi Vornaisin volostiin kuuluneen kyläneuvoston. Vuodesta 1922 lähtien ne kuuluivat Kaprion volostin Hatapusan ja vuodesta 1924 Kostlovan sekä vuodesta 1928 Oranienbaumin piirin Klopitsan kyläneuvostoihin. Vuonna 1928 kylissä oli yhteensä 63 taloa ja 238 asukasta. Lužkin kylät tuhoutuivat toisen maailmansodan aikana eikä sen jälkeen jälleenrakennettu. Nykyään niiden paikalla on kolme muistomerkkiä. ==Lähteet== Luokka:Kaprion kylät Luokka:Lomonosovin piiri
Robert Lucander

Robert Lucander (s. 1962 Helsinki) on suomalainen taidemaalari. Hän on opiskellut kuvataiteita Universität der Künstessä Berliinissä ja toimii siellä maalaustaiteen professorina. ==Lähteet== Luokka:Suomalaiset taidemaalarit Luokka:Suomalaiset professorit Luokka:Vuonna 1962 syntyneet Luokka:Elävät henkilöt
Lego Batman Elokuva

Lego Batman Elokuva () on vuonna 2017 ensi-iltansa saanut Chris McKayn ohjaama sekä Seth Grahame-Smithin, Chris McKennan, Erik Sommersin, Jared Sternin ja John Whittingtonin käsikirjoittama tanskalais-australialais-yhdysvaltalainen tietokoneanimaatioelokuva, joka on spin-off vuoden 2014 Lego Elokuvalle ja keskittyy DC Comicsin Batman-sarjakuvahahmoon. Alkuperäisen elokuvan ohjaajat ja käsikirjoittajat, Phil Lord ja Christopher Miller, ovat elokuvan tuottajina. Elokuvan sai maailmanensi-iltansa Dublinissa 29. tammikuuta 2017. Yhdysvalloissa ja Suomessa se ilmestyi elokuvateattereihin 10. helmikuuta 2017. == Ääninäyttelijät == Alkuperäinen ääninäyttelijä Suomalainen ääninäyttelijä Rooli Will Arnett Carl-Kristian Rundman Bruce Wayne / Batman Zach Galifianakis Juha Varis Jokeri Michael Cera Antti Lang Dick Grayson / Robin Rosario Dawson Ella Pyhältö Barbara Gordon / Batgirl Ralph Fiennes Vesa Hämes Alfred Pennyworth Mariah Carey Katja Sirkiä pormestari McCaskill Jenny Slate Heljä Heikkinen Harley Quinn Susan Bennett Pirjo Heikkilä Tietokone Billy Dee Williams Tero Koponen Kaksinaama Héctor Elizondo Markku Huhtamo James Gordon Conan O’Brien Antti L. J. Pääkkönen Arvuuttaja Jason Mantzoukas Petri Hanttu Linnunpelätin Doug Benson ? Bane Zoë Kravitz ? Kissanainen Kate Micucci ? Savinaama Riki Lindhome ? Myrkkymuratti Lauren White Heljä Heikkinen O'Hara Channing Tatum Peter Kanerva Teräsmies Jonah Hill Antti L. J. Pääkkönen Vihreä Lyhty Adam DeVine ? Salama Jemaine Clement Pekka Lehtosaari Sauron ? Matti Laitinen Suohirviö Seth Green Tero Koponen King Kong Eddie Izzard Matti Laitinen Lordi Voldemort ==Vastaanotto== Tv-maailma-lehdessä 2024 Jussi Karjalainen antoi tälle ”kokoillan lelupalikkamainokselle” kaksi ja puoli tähteä viidestä, koska eripariset elementit – lapselliset palikkahahmotaistelut ja aikuismaisen ironinen dialogi – on saatu toimimaan hyvin yhdessä. == Lähteet == == Aiheesta muualla == * Luokka:Vuoden 2017 yhdysvaltalaiset elokuvat Luokka:Yhdysvaltalaiset animaatioelokuvat Luokka:Batman-elokuvat Luokka:Vuoden 2017 australialaiset elokuvat Luokka:Yhdysvaltalaiset komediaelokuvat Luokka:Leluihin pohjautuvat elokuvat Luokka:3D-elokuvat Luokka:Warner Brosin elokuvat Luokka:Lego-elokuvat
Sparassidaceae

Sparassidaceae on kantasieniheimo, jota on ollut vaikea yhdistää luontevasti sienten taksonomiaan. Siihen kuuluvat nykytiedon (2017) mukaan Suomessa harvinainen kurttusieni ja sen suku Sparassis sekä Kazakstanista tavattu Sparassiella-suku. Aiemmin näihin toisinaan yhdistetyt juurikäävät (Heterobasidion) sukulaisineen katsotaan kuuluvaksi aivan eri kladiin, nimittäin Russulales-lahkoon yhdessä muun muassa rouskujen ja haperoiden kanssa. == Lähteet == *
Strofantiini

Strofantiini tai κ-strofantosidi (C42H64O19) on steroidirakenteisiin glykosideihin kuuluva orgaaninen yhdiste. Aiemmin yhdistettä on käytetty lääketieteessä digitaliksen tavoinStrofantiini, Tietosanakirja. Osa 9, palsta 86. Tietosanakirja-osakeyhtiö 1917. ==Ominaisuudet ja esiintyminen luonnossa== Huoneenlämpötilassa strofantiini on kellertävää tai valkoista kiteistä ainetta ja voimakkaasti hygroskooppista. Yhdiste liukenee veteen ja etanolin ja veden seoksiin. Vähäisissä määrin strofantiini liukenee myös dietyylieetteriin ja kloroformiin. Strofantiinin rakenteessa aglykonina on strofantidiini ja sokeriosana on kymaroosi ja kaksi glukoosimolekyyliä. Maultaan yhdiste on karvas.Hans P. Albrecht & Karl-Heinz Geiss: Cardiac Glycosides and Synthetic Cardiotonic Drugs, Ullmann's Encyclopedia of Industrial Chemistry, John Wiley & Sons, New York, 2000. Viitattu 8.2.2017 Strofantiini on optisesti aktiivinen yhdiste, ja sen ominaiskiertokyky metanoliliuoksessa on +14. Strofantiini on strofantteihin kuuluvan kasvin Strophanthus kombe pääasiallinen glykosidi, ja sen osuus kasvin glykosideista on noin 80 %. Strofantiinista voi muodostua entsymaattisen hydrolyysin jälkeen myös muita glykosideja. Glukosidaasi -entsyymi hajottaa glukoosimolekyylien väisen glykosidisidoksen, jolloin muodostuu κ-strofantosidi-β, jossa sokeriosana on glukoosin ja kymaroosin muodostama disakkaridi strofantobioosi. Strofantobiaasi hydrolysoi tämän kymariiniksi ja glukoosiksi. Strofantiini on niin kutsuttu sydänglykosidi ja sitä on aiemmin käytetty sydämen vajaatoiminnan hoitoon, mutta aine on hyvin myrkyllistä. ==Lähteet== Luokka:Orgaaniset yhdisteet
Surya

Surya (sanskritiksi सूर्य Sūrya) oli vedalaisuudessa eli varhaisessa hindulaisuudessa palvottu auringonjumala, joka mainitaan vedalaisissa kirjoituksissa. Hänestä käytetään myös nimeä Savitar (suom. elämän antaja). Suryan tunnus ovat kaksi lootuksenkukkaa, joita hän pitelee käsissään. Nykyhindulaisuudessa Suryaa ei enää palvota, vaan hänen nimeään käytetään lähinnä Vishnun lisänimenä. ==Surya-myytti== Tarina kertoo Brahman pojan, Marichin, olleen Suryan isoisä. Suryan kuvaillaan olleen maailmanvartija, joka valvoi kosmisen maailmanjärjestyksen säilymistä sekä antoi valon, tiedon ja elämän. Hän kulki Arunan ajamalla seitsemän hevosen vetämällä yksipyöräisellä vaunulla. Surya nai jumalatar Sanjanan, joka kuitenkin muuttui tammaksi ja piiloutui Suryan kirkkaudelta. Lopulta Surya muutti itsensä oriksi ja vähensi kirkkauttaan miellyttääkseen vaimoaan. Surya ja Sanjana saivat paljon lapsia ja jatkoivat elämäänsä taivaallisessa palatsissa. ==Temppelit== Kuuluisin Suryan temppeli on Intian Konarakissa sijaitseva Konarakin aurinkotemppeli. Se on Suryan vaunujen muotoinen. ==Aurinkotervehdys== Aurinkotervehdys on joogassa harjoitettava liikesarja, joka oli alkujaan kunnioitusrituaali Suryaa kohtaan. ==Lähteet== == Aiheesta muualla == Luokka:Hindulaiset jumalat Luokka:Mytologia
Lumottu lapsi

Lumottu lapsi (L’Enfant et les Sortilèges) on kaksinäytöksinen lyyrinen fantasiaooppera, johon libreton on kirjoittanut ranskalainen kirjailija Colette ja musiikin säveltänyt Maurice Ravel.Thurman s. 425 Pariisin oopperan johtaja Jacques Rouché oli jo vuonna 1915 pyytänyt Colettelta seurueelleen ”satubalettia”. Rouché ehdotti säveltäjäksi Ravelia, mikä miellytti Colettea, johon Ravelin musiikki oli jo aiemmin vedonnut. Colette kirjoitti libreton poikkeuksellisen nopeasti, viikossa.Thurman s. 427 Ravel pääsi työhön käsiksi vasta 1920, sillä pyynnön saatuaan hän oli rintamalla ambulanssinkuljettajana ja sen jälkeen muiden hankkeiden työllistämä.Thurman s. 426 Libretisti ja säveltäjä olivat hyvin vähän yhteydessä missään vaiheessa, mutta he olivat samalla aaltopituudella. Oopperan ensi-ilta oli Monte Carlon oopperassa 21. maaliskuuta 1925, jolloin Colette kuuli musiikin ensi kerran. Ensiesityksessä hänen kurkkuaan kuristi liikutuksesta. Coletten elämäkerrankirjoittajan Judith Thurmanin mukaan libretto heijastelee Coletten omia lapsuudentraumoja, yksinäisyyttä ja hylkäämisenkokemuksia.Thurman s. 431 Coletten draamateoksia ei yleensä pidetä kuin keskinkertaisina, mutta tässä hän onnistui mestarillisesti, sanoo Thurman. Marikki Hakola on tehnyt oopperan pohjalta televisioelokuvan Lumottu lapsi. == Lähteet == * Judith Thurman: Colette: Intohimon salaisuudet, WSOY, 2001. ISBN 951-0-25340-5. === Viitteet === Luokka:Ranskankieliset oopperat Luokka:Colette Luokka:Maurice Ravelin teokset
Lumottu lapsi (televisioelokuva)

Lumottu lapsi on Marikki Hakolan televisiolle tehty fantasiaelokuva vuodelta 2004. Maurice Ravel toivoi vuonna 1925, että hänen oopperastaan Lumottu lapsi tehtäisiin elokuva, ja Walt Disney suunnitteli sitä, mutta se jäi tekemättä. Hakola käsikirjoitti, ohjasi ja leikkasi elokuvan itse. Elokuva on ranskankielinen ja tekstitetty suomeksi. Se ensi-esitettiin Helsingin juhlaviikoilla vuonna 2004. Pääroolissa on Mikael Kivimäki ja muissa rooleissa ovat Alpo Aallonkoski, Nina Hyvärinen, Aki Suzuki, Jyrki Karttunen, Sampo Kivelä, Anna Koutonen, Miguel Verdecia, Soila Grenot, Teemu Korjuslommi ja Step Up Kids. Musiikin esittää sveitsiläinen Suisse Romande orkesteri ja kuoro kapellimestari Armin Jordanin johdolla. 47 minuutin mittaisessa elokuvassa on virtuaalilavastus. Elokuva on Kroma Productions Oy:n ja Ylen yhteistuotanto. Se on palkittu Kanadan Banffissa järjestetyillä televisiofestivaaleilla. == Lähteet == == Aiheesta muualla == * Lumottu lapsi, elokuvan kotisivu Luokka:Suomalaiset televisioelokuvat Luokka:Vuoden 2004 suomalaiset elokuvat
Lee Haskins

Lee Haskins (s. 29. marraskuuta 1983 Bristol) on englantilainen kääpiösarjan nyrkkeilijä ja hallitseva IBF-liiton maailmanmestari. == Ammattiura == Haskins siirtyi ammattinyrkkeilijäksi vuonna 2003. Uransa ensimmäiset vuodet Haskins otteli lähinnä tuntemattomia iskijöitä vastaan. Ensimmäisen tappionsa Haskins kärsi vuonna 2006 Tshifhiwa Munyaille teknisellä tyrmäyksellä kuudennessa erässä.http://boxrec.com/media/index.php?title=Fight:1133963 Haskins voitti seuraavan ottelun kokematonta Sumaila Badua vastaan, mutta joutui luovuttamaan Ian Napaa vastaan käydyn ottelun. Tämän jälkeen Haskins voitti monta ottelua, kunnes vuonna 2012 Stephane Jamoye voitti hänet teknisellä tyrmäyksellä. Vuonna 2015 Haskins pääsi IBF-liiton mestaruusotteluun, jossa voitti Ryosuke Iwasan teknisellä tyrmäyksellä. Tämän jälkeen Haskins on puolustanut mestaruutta kahdesti Ivan Moralesia ja Stuart Hallia vastaan. ==Lähteet== == Aiheesta muualla == Ammattinyrkkeilyottelut boxrec.comissa Luokka:Englantilaiset nyrkkeilijät Luokka:Vuonna 1983 syntyneet Luokka:Elävät henkilöt
Marichi

Marichi tai rishi Marichi (sanskritiksi ऋषि मरीचि ṛṣi Marīci) on hindulaisuudessa luojajumala Brahman poika ja auringonjumala Suryan isoisä. Marichi kuuluu saptarisheihin eli hän on yksi seitsemästä rishistä, jotka saivat ilmestyksinä Veda-kirjojen tekstit. Toisaalta Puranoissa hänen mainitaan olleen yksi prajapateista, jotka olivat niin ikään rishejä. ==Lähteet== Luokka:Hindulainen usko ja oppi
Juha-Pekka Weckström

Juha-Pekka Weckström (s. 1970) on suomalainen yritysjohtaja, joka toimii uusiutuvan energian yhtiön Ilmattaren toimitusjohtajana. Ennen Ilmatarta Weckström on työskennellyt Helenin toimitusjohtana 2020-2022 ja Digitan toimitusjohtajana 2015–2019. Niitä aiemmin Weckström on ollut Realia Groupin toimitusjohtajana sekä Soneran toimitusjohtajana ja TeliaSoneran Eurasian liiketoiminnan kehitysjohtajana. == Lähteet == *https://ilmatar.fi/juha-pekka- weckstrom-ilmattaren-toimitusjohtajaksi/ ===Viitteet=== Luokka:Suomalaiset yritysjohtajat Luokka:Telia Finland Luokka:Vuonna 1970 syntyneet Luokka:Elävät henkilöt
Jukosavia

Jukosavia () oli venäläinen lentoyhtiö. Öljy-yhtiö Jukos perusti sen vuonna 1996. Se vuokrasi Tu-134-koneita tarpeen mukaan ja käytti niitä pääasiassa kuljettaakseen öljy-yhtiön työntekijöitä öljykentille. Jukosavian kotikenttä oli Neftejuganskin lentoasema. Se lopetti toimintansa vuonna 2000. == Laivasto == Toimintansa aikana Jukosavia käytti seuraavia kolmea lentokonetta. * 1 Tupolev Tu-134A-3 * 2 Tupolev Tu-134AK (toinen VIP-koneena) == Lähteet == Luokka:Entiset venäläiset lentoyhtiöt
Pia Forssell

Pia Forsell (s. 1953) on suomalainen kirjallisuushistorioitsija. Forssell väitteli kirjallisuustieteestä vuonna 2008 väitöskirjallaan Johan Ludvig Runebergista. Hän työskentelee toimittajana Svenska litteratursällskapetin kustankustamossa ja on toimittanut muun muassa seuran vuosikirjaa Historiska och litteraturhistoriska studier 1999–2009.Blomska stipendiet till fil.dr. Pia Forssell, 7.4.2016 Svenska Litteratursällskapetin verkkosivulla Forsell sai Ruotsin akatemian myöntämän Blomin stipendin 2016. ==Teokset== * J. L. Runebergs samlade skrifter i textkritisk belysning, 2008 (väitöskirja) *Författaren förläggarna och forskarna – J. L. Runeberg och utgivningshistorien, Svenska Litteratursällskapet, Helsingfors 2009, ISBN 978-951-583-183-5 *Digitala och tryckta utgåvor (redaktör), Svenska litteratursällskapet i Finland 2011 ISBN 978-951-583-228-3 ==Lähteet== ==Aiheesta muualla== *Pia Forssell Litteraturbankenin verkkosivulla Luokka:Suomalaiset kirjallisuushistorioitsijat Luokka:Suomalaiset tietokirjailijat Luokka:Vuonna 1953 syntyneet Luokka:Elävät henkilöt
Konstitutionalismi

Konstitutionalismi (< lat.) on perustuslaillinen hallitusjärjestelmä, valtiojärjestelmä, jossa hallitusvaltaa rajoittavat laki tai traditio. Konstitutionalismi kehittyi 1600-luvulla vastareaktiona absolutismille – mikä tarkoittaa yhden henkilön rajatonta valtaa. Konstitutionalismissa hallitusvaltaa rajoittavat kansan osallisuus valtiovaltaan ja kansalaisten perusoikeudet. Sitä toteutettiin Mainiossa vallankumouksessa Englannissa 1689, Yhdysvalloissa 1787–89 ja Ranskassa 1789–91. ==Katso myös== * Poliittinen järjestelmä == Lähteet == Luokka:Poliittiset järjestelmät
Tupavuori

Tupavuori voi tarkoittaa seuraavia asioita: * Tupavuori, kallioalue Naantalissa, johon liittyvät: :* Tupavuoren säiliöalue, Neste Oyj:n vuonna 1946 toimintansa aloittanut öljyvarastoalue :* Tupavuoren merikylpylä, Naantalin kylpylälaitoksen merikylpylä, joka oli toiminnassa vuodesta 1918 1940-luvulle :* M/T Tupavuori, Neste Oy:n öljytankkeri, joka tuhoutui Tupavuoren edustalla vuonna 1958 * Tupavuoren kalliomaalaus, Kouvolassa, entisessä Jaalassa sijaitseva kalliomaalaus.
Jimi Nylund

Jimi Oskari NylundYlioppilastutkintolautakunta (s. 9. huhtikuuta 1997 Pietarsaari) on suomalainen jääkiekkoilija, joka pelaa Suomi-sarjajoukkue Kajaanin Hokissa. Hän on pelipaikaltaan vasen laitahyökkääjä. Hokin päävalmentaja Jukka Niirasen mukaan Nylund on hyvä kahden suunnan laitahyökkääjä. ==Ura== ===Seuraura=== Nylund on pietarsaarelaisen Jeppis Hockeyn kasvatti. Kaudella 2011–2012 hän oli Jeppiksen ja uusikaarlepyyläisen Muik Hockeyn C-nuorten yhdistelmäjoukkueen paras pistemies ja syöttäjä C-nuorten I-divisioonan karsinnoissa tehoilla 6+12=18. Kaudella 2012–2013 Nylund debytoi vain 15-vuotiaana Jeppiksen miesten II-divisioonajoukkueessa, jossa hän pelasi 14 runkosarjaottelua tehopistein 10+10=20. Kaudeksi 2013–2014 Nylund siirtyi Oulun Kärppien junioreihin. Hän pelasi suurimman osan kaudestaan seuran B-nuorissa, mutta iso Nylundin kaudesta eteni myös A-nuorissa. Kauden 2014–2015 hän pelasi lähes kokonaan Kärppien A-nuorissa, mutta hän vahvisti myös seuran B-nuoria pudotuspeleissä, jotka päättyivät Suomenmestaruuteen. Kaudella 2016–2017 Nylund debytoi Kärppien SM- liigajoukkueessa, jossa hän sai tililleen ensimmäisen ja kauden ainoaksi jääneen ottelunsa 8. helmikuuta 2017 vieraissa JYPiä vastaan. Nylund merkittiin Kärppien 13. hyökkääjäksi ja hän jäi lopulta ilman peliaikaa. Nylund siirtyi kaudeksi 2017–2018 vuoden mittaisella sopimuksella Mestis- joukkue Kokkolan Hermekseen. Hänen tulokaskautensa toi 30 runkosarja-, kolmessa karsintasarjan ja yhdessä Suomen Cupin ottelussa tehot 3+5=8. Kaudeksi 2018–2019 Nylund siirtyi Suomi-sarjajoukkue Kajaanin Hokkiin. Siirron taustalla oli myös heinäkuussa 2018 alkava asepalvelus. Hän voitti kauden päätteeksi Suomi-sarjan mestaruuden. ===Maajoukkueura=== Nylund on pelannut 16 poikien maaottelua. ==Muuta== Nylund valmistui ylioppilaaksi Oulun aikuislukiosta keväällä 2017. ==Tilastot== 2012–2013 Jeppis II-divisioona 14 10 10 20 6 – – – – – 2013–2014 Kärpät A-SM 18 3 4 7 2 – – – – – 2014–2015 Kärpät A-SM 41 8 7 15 34 4 0 1 1 0 2015–2016 Kärpät A-SM 46 9 12 21 10 3 0 0 0 0 2016–2017 Kärpät A-SM 30 5 12 17 12 1 0 1 1 0 Kärpät SM-liiga 1 0 0 0 0 – – – – – 2017–2018 Hermes Mestis 30 3 5 8 2 – – – – – 2018–2019 Hokki A-Mestis 2 1 2 3 0 – – – – – Hokki Suomi-sarja 24 4 5 9 8 5 0 1 1 0 1 kausi yhteensä SM- liiga 1 0 0 0 0 – – – – – 1 kausi yhteensä Mestis 30 3 5 8 2 – – – – – == Lähteet == * * * ===Viitteet=== Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Bedokin metroasema

Bedok on Singaporen Mass Rapid Transit -metrojärjestelmän asema Bedokissa Singaporen itäisellä suuralueella. Se avattiin 4. marraskuuta 1989. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 6:18 6:46 0:29 EW33 Tuas Link 5:39 6:05 23:34 == Lähteet == == Aiheesta muualla == * Bedokin metroasema Singaporen liikennelaitoksen sivuilla Luokka:Mass Rapid Transitin asemat
Kembanganin metroasema

Kembangan on Singaporen Mass Rapid Transit -metrojärjestelmän asema Bedokissa Singaporen itäisellä suuralueella. Se avattiin 4. marraskuuta 1989. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 6:15 6:43 0:26 EW33 Tuas Link 5:42 6:08 23:37 == Lähteet == == Aiheesta muualla == * Kembanganin metroasema Singaporen liikennelaitoksen sivuilla Luokka:Mass Rapid Transitin asemat
Teppo Martikainen

Teppo Lasse Martikainen (13. helmikuuta 1965 Karijoki – 23. marraskuuta 2000 Helsinki) oli Helsingin kauppakorkeakoulun liiketaloustieteen professori. Martikainen kirjoitti ylioppilaaksi Kristiinankaupungin lukiosta 1984 ja valmistui ekonomiksi ja kauppatieteiden maisteriksi 1987, kauppatieteiden lisensiaatiksi 1989 ja väitteli kauppatieteiden tohtoriksi 1990 Vaasan korkeakoulussa. Hän aloitti työuransa Vaasan korkeakoulussa toimimalla vuosina 1988–1990 tutkimusapulaisena, tutkijana, assistenttina ja väliaikaisena yliassistenttina. Suomen Akatemian tutkimusassistenttina ja Vaasan yliopiston yliassistenttina Martikainen työskenteli 1990–1992. Sen jälkeen hänet nimitettiin Vaasan yliopiston liiketaloustieteen, erityisesti laskentatoimen apulaisprofessoriksi, jota virkaa hän hoiti 1992–1998 ja toimi myös määräaikaisena professorina 1997–1998. Vaasasta Martikainen siirtyi Helsingin kauppakorkeakouluun liiketaloustieteen, erityisesti rahoituksen apulaisprofessoriksi vuosiksi 1998–1999, jota seurasi professuuri. Mutta professorin virassa hän ehti toimia vain vuosina 1999–2000 elämän päättyessä vuoden 2000 lopulla. Martikaisen kirjallinen tuotanto käsittää noin sata tieteellistä ja muuta julkaisua liiketaloustieteestä yleensä ja varsinkin laskentatoimesta. Martikainen menehtyi vaikeaan sydänsairauteen vain 35-vuotiaana.http://www.hs.fi/ihmiset/art-2000003929795.html ==Lähteet== Luokka:Suomalaiset professorit Luokka:Helsingin kauppakorkeakoulun professorit Luokka:Vuonna 1965 syntyneet Luokka:Vuonna 2000 kuolleet
Pekka Niemelä (professori)

Pekka Juhani Niemelä (s. 8. heinäkuuta 1949 Merijärvi) on Turun yliopiston biodiversiteetti- ja ympäristötutkimuksen professori emeritus. Hän on ekologian, metsäeläintieteen, metsähistorian ja metsäpatologian asiantuntija. Niemelä kirjoitti ylioppilaaksi Ylivieskan yhteiskoulussa 1968, valmistui filosofian kandidaatiksi Turun yliopistossa 1974, filosofian lisensiaatiksi 1976 ja väitteli filosofian tohtoriksi 1983 Turun yliopistossa. Työuransa Niemelä aloitti Turun yliopiston eläintieteen assistenttina 1976–1984 ja yliopistosta hän siirtyi Suomen Akatemian nuoremmaksi tutkijaksi vuosiksi 1984–1989. Metsäntutkimuslaitoksen erikoistutkijana hän työskenteli 1989–1995 ja toimi Joensuun yliopiston metsätaloudellisen ympäristönhoidon ja monikäytön professorina 1995–1996. Joensuun yliopiston metsänsuojelun professorin virkaa Niemelä hoiti 1996–2008 ja Turun yliopiston biodiversiteetti- ja ympäristötutkimuksen professorina hän oli 2008–2014. Helsingin yliopiston eläintieteen dosentiksi hänet nimitettiin 1986 ja Turun yliopiston ekologian dosentiksi 1988. Yhdysvaltalaisen Michiganin valtionyliopiston vierailevana professorina Niemelä toimi 1991–1992. ==Lähteet== Luokka:Joensuun yliopiston professorit Luokka:Turun yliopiston professorit Luokka:Suomalaiset professorit Luokka:Vuonna 1949 syntyneet Luokka:Elävät henkilöt
Eunosin metroasema

Eunos on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 6:13 6:41 0:24 EW33 Tuas Link 5:44 6:10 23:39 == Lähteet == == Aiheesta muualla == * Eunosin metroasema Singaporen liikennelaitoksen sivuilla Luokka:Mass Rapid Transitin asemat
Paya Lebarin metroasema

Paya Lebar on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989 East West Linen asemana. Vaihtoyhteys Circle Linelle avautui 17. huhtikuuta 2010. Nimestään huolimatta asema ei ole Paya Lebarin alueella, vaan se on saanut nimensä läheisestä Paya Lebar Roadista. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 6:11 6:39 0:22 EW33 Tuas Link 5:46 6:12 23:41 Circle Line CC1 Dhoby Ghaut 5:40 6:07 23:49 CC7 Mountbatten – – 0:26 CC29 HarbourFront 5:40 6:07 23:04 CC26 Pasir Panjang – – 23:34 CC23 one-north – – 23:50 CC17 Caldecott – – 0:18 CC11 Tai Seng – – 0:26 == Lähteet == == Aiheesta muualla == * Paya Lebarin metroasema Singaporen liikennelaitoksen sivuilla Luokka:Mass Rapid Transitin asemat
Nikolai Rustad Jensen

Nikolai Rustad Jensen (s. 15. huhtikuuta 1990) on norjalainen jääpalloilija. Hän edustaa Norjan Eliteserienissä pelaavaa Stabækia ja vuodesta 2012 alkaen Norjan jääpallomaajoukkuetta. ==Saavutukset== Seurajoukkueissa * 5 Norjan mestaruutta vuosina 2009, 2011, 2012, 2014 ja 2015 Stabækin riveissä Henkilökohtaisesti * MM-kisojen maalikuningas: 2017 (16 maalia) * Norjan Eliteserienin maalikuningas 2016 == Lähteet == *International Bandy Database ===Viitteet=== Luokka:Norjalaiset jääpalloilijat Luokka:Vuonna 1990 syntyneet Luokka:Elävät henkilöt
David Rockefeller, Jr.

David Rockefeller, Jr. (s. 24. heinäkuuta 1941) on yhdysvaltalainen, Rockefeller-sukuun kuuluva filantrooppi. Hän on John D. Rockefellerin pojanpojan David Rockefellerin vanhin poika. Hänellä on viisi sisarusta. ==Katso myös== *Rockefeller Center *Rockefeller-säätiö Luokka:Vuonna 1941 syntyneet Luokka:Elävät henkilöt Luokka:Rockefellerin suku
Nina Kraviz

Nina Kraviz on venäläinen DJ, tuottaja ja laulaja. Hän on opiskellut musiikin tuottamista Melbournessa, ja uransa alkuvaiheessa hän soitti vakituisesti moskovalaisella Propaganda-nimisellä klubilla. Kravizin ensimmäinen albumi julkaistiin vuonna 2012, ja vuonna 2014 hän perusti oman levymerkin, Trip Records (трип), jonka kautta hän on julkaissut kaksi levyä. Kraviz on koulutukseltaan hammaslääketieteen tohtori, ja hän on hoitanut muun muassa venäläisten kosmonauttien hampaita. ==Diskografia== ===Albumit=== * Nina Kraviz (2012) * Mr Jones (2013) * The Deviant Octopus (2014) * De Niro Is Concerned (2015) ===Singlet=== * Pain in the Ass (2009) * I'm Week (2010) * Ghetto Kraviz (2011) * Skyscrapers (2021) ===DJ-miksaukset=== * DJ-Kicks 48 (2015) * fabric 91 (2016) ==Lähteet== ==Aiheesta muualla== * Nina Kraviz SoundCloud -sivustolla Luokka:DJ:t Luokka:Venäläiset muusikot Luokka:Syntymävuosi puuttuu Luokka:Elävät henkilöt
Tuomaala

Tuomaala on suomalainen sukunimi. Tunnettuja Tuomaaloita: * Arttu Tuomaala (s. 2001), jääkiekkoilija * Eero Tuomaala (1919–1992), kirjailija * Eero Tuomaala (1926–1988), kestävyysjuoksija * Hanna Tuomaala (s. 1976), pesäpalloilija * Herman Tuomaala (1883–1956), varatuomari ja Salon kauppalanjohtaja 1931–1949 * Jakob Tuomaala (1895–1958), jääkärikapteeni * Juhani Tuomaala (1946–2016), poliitikko * Maija-Riitta Tuomaala (1934–2019), Miss Suomi 1953 * Martti Tuomaala (1560–1625), Lapuan nimismies, nuijapäällikkö nuijasodassa * Olavi Tuomaala (1908–2002), kunnallisneuvos * Pauliina Tuomaala (s. 1987), pituushyppääjä * Samu Tuomaala (s. 2003), jääkiekkoilija * Väinö Tuomaala (1916–1975), kansanperinteen kerääjä, museomies ja kotiseutuneuvos.
Elizabeth Guiney

Elizabeth Guiney (s. 7. helmikuuta 1991) on yhdysvaltalainen maastohiihtäjä. Guiney kilpaili maastohiihdon maailmancupissa ensimmäisen kerran tammikuussa 2017 Ulricehamnissa. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä 24:s. Parhaimmillaan hän on ollut 13:s seuraavana päivänä käydyssä 15 kilometrin yhdistelmäkilpailussa. == Lähteet == Luokka:Yhdysvaltalaiset maastohiihtäjät Luokka:Vuonna 1991 syntyneet Luokka:Elävät henkilöt
Yhinmäki

Yhinmäki () on taajama ja rautatieasema Leningradin alueen Lomonosovin piirin Lepäsin kunnassa Suomenlahden etelärannalla. Siellä sijaitsee 1900-luvun alussa osaksi Pietarin meripuolustusta rakennettu Yhinmäen linnake. Yhinmäen kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Se oli tuolloin merkittävä raudantuotannon keskus. Venäjän keisarikunnan puitteissa Yhinmäki kuului Pietarin kuvernementin Pietarhovin kihlakunnan Oranienbaumin kuntaan. Peter von Köppenin vuonna 1849 julkaiseman tutkimuksen mukaan kylässä oli tuolloin 146 asukasta, joista 94 oli inkerikkoja ja 52 äyrämöisiäErklärender Text zu der ethnographischen Karte des St. Petersburger Gouvernements. ==Lähteet== ==Aiheesta muualla== Luokka:Tyrön kylät Luokka:Lomonosovin piiri